《南征词六首 其六》
明代·黄佐

桂海停舟楫，蓬山献画图。云屯七萃甲，风递九关符。

进酒龙衣湿，藏阄豸绣呼。鸡人那复报，乘月射平芜。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。